62018TJ0647_INF
Rozsudok Všeobecného súdu (prvá komora) z 19. decembra 2019 –ZQ/Komisia
(vec T‑647/18)
„Verejná služba – Úradníci – Psychické obťažovanie – Článok 12a služobného poriadku – Žiadosť o pomoc – Článok 24 služobného poriadku – Zamietnutie žiadosti – Primeraná lehota – Neexistencia aspoň neúplného dôkazu – Povinnosť odôvodnenia – Zodpovednosť“
1.
Žaloby úradníkov – Žaloba proti rozhodnutiu o zamietnutí sťažnosti – Účinok – Podanie návrhu týkajúceho sa napadnutého aktu na súd – Výnimka – Rozhodnutie, ktoré nemá potvrdzujúcu povahu – Zohľadnenie odôvodnenia, ktoré je v ňom uvedené
(Služobný poriadok úradníkov, články 90 a 91)
(pozri body 35 – 38)
2.
Úradníci – Povinnosť administratívy poskytnúť pomoc – Uplatnenie v oblasti psychického obťažovania – Podanie žiadosti o pomoc – Dodržanie primeranej lehoty – Začiatok plynutia lehoty, ktorú treba dodržať
(Služobný poriadok úradníkov, články 12a, článok 24 a článok 90 ods. 1)
(pozri body 41 – 43)
3.
Úradníci – Povinnosť administratívy poskytnúť pomoc – Pôsobnosť – Rozsah – Hranice
(Služobný poriadok úradníkov, článok 24)
(pozri body 54 – 60)
4.
Úradníci – Psychické obťažovanie – Pojem – Negatívne poznámky adresované úradníkovi – Vylúčenie – Podmienky
(Služobný poriadok úradníkov, článok 12a)
(pozri bod 78)
5.
Úradníci – Psychické obťažovanie – Pojem – Administratívne rozhodnutia a nezhody s administratívou o otázkach týkajúcich sa organizácie služieb – Vylúčenie
(Služobný poriadok úradníkov, článok 12a ods. 3)
(pozri body 83, 98)
6.
Úradníci – Rozhodnutie spôsobujúce ujmu – Povinnosť odôvodnenia – Rozsah
(Služobný poriadok úradníkov, článok 25 druhý odsek)
(pozri body 117 – 119)
7.
Žaloby úradníkov – Dôvody – Neexistencia alebo nedostatok odôvodnenia – Dôvod odlišujúci sa od dôvodu týkajúceho sa materiálnej zákonnosti
(Služobný poriadok úradníkov, článok 25 druhý odsek)
(pozri bod 120)
8.
Úradníci – Psychické obťažovanie – Pojem – Správanie, ktoré objektívne smeruje k diskreditácii osoby alebo k zhoršeniu jej pracovných podmienok
(Služobný poriadok úradníkov, článok 12a ods. 3)
(pozri bod 164)
9.
Úradníci – Povinnosť administratívy poskytnúť pomoc – Uplatnenie v oblasti psychického obťažovania – Podanie žiadosti o pomoc – Dodržanie primeranej lehoty – Dĺžka lehoty
(Služobný poriadok úradníkov, článok 24 a článok 90 ods. 1)
(pozri bod 184)
10.
Žaloby úradníkov – Návrh na náhradu škody spojený s návrhom na zrušenie – Zamietnutie návrhu na zrušenie spôsobujúce zamietnutie návrhu na náhradu škody
(Služobný poriadok úradníkov, článok 91)
(pozri bod 202)
11.
Žaloby úradníkov – Žaloba o náhradu škody podaná bez uskutočnenia konania pred podaním žaloby podľa služobného poriadku – Neprípustnosť
(Služobný poriadok úradníkov, články 90 a 91)
(pozri body 206 – 208)
Predmet
Návrh podľa článku 270 ZFEÚ jednak na zrušenie rozhodnutia Komisie z 15. decembra 2017, ktorým sa zamieta žiadosť žalobcu o pomoc podaná 18. augusta 2017, a pokiaľ je to potrebné, rozhodnutia Komisie z 19. júla 2018, ktorým sa zamieta sťažnosť podaná žalobcom 19. marca 2018, a jednak na priznanie náhrady majetkovej škody a nemajetkovej ujmy, ktoré údajne žalobca utrpel
Výrok
1.
Žaloba sa zamieta.
2.
ZQ znáša okrem svojich vlastných trov konania aj trovy konania, ktoré vznikli Európskej komisii.